Document ID: /roh_data/filtered/fineweb-2-filterrobots_roh.jsonl.gz/46529

La bieraria da Tschlin ha investì dacurt radund 380’000 francs en in nov indriz d’embuttigliar. Uschia ha ella pudì augmentar la capacitad da producziun da 600 hectoliters l’onn sin radund 2’000. Cun quellas mesiras esì pussibel da surpigliar la producziun da la «Biera Grischuna». Nov vegn fatga la Biera Grischuna cun ierdi grischun e per part er cun graun Alpin.
Impurtanta incumbensa per la Bieraria Tschlin SA
Ord il punct da vista economic è la producziun da la Biera Grischuna per la bieraria a Martina da grond'impurtanza. Grazia a quella producziun supplementara po la Bieraria Tschlin SA utilisar meglier l’infrastructura nova ed augmentar uschia er la svieuta.
La bieraria cumbatta gia dapi divers onns cun problems finanzials.